NETBAY บวก 7% นิวไฮรอบ 3 เดือน โบรกเชียร์ซื้อเป้า 32 บาท จับตาผลงานครึ่งปีหลังโตแกร่ง
NETBAY บวก 7% นิวไฮรอบ 3 เดือน โบรกเชียร์ซื้อเป้า 32 บาท จับตาผลงานครึ่งปีหลัง 65 โตแกร่ง รับไฮซีซั่น-เริ่มรับรู้รายได้โครงการ Digital Mailbox ไปรษณีย์ไทย
NETBAY บวก 7% นิวไฮรอบ 3 เดือน โบรกเชียร์ซื้อเป้า 32 บาท จับตาผลงานครึ่งปีหลัง 65 โตแกร่ง รับไฮซีซั่น-เริ่มรับรู้รายได้โครงการ Digital Mailbox
29 ส.ค. 2565

ผู้สื่อข่าวรายงานว่า วันนี้(29ส.ค.65)ราคาหุ้นบริษัท เน็ตเบย์ จำกัด (มหาชน) หรือ NETBAY ณ เวลา 11.40 น. อยู่ที่ระดับ 27.25 บาท บวก 1.75 บาท หรือ 6.86% ราคาสูงสุด 27.75 บาท ราคาต่ำสุด 27.75 บาท ด้วยมูลค่าซื้อ 43.38 ล้านบาท ราคาหุ้นปรับตัวแรงในรอบ 2 เดือน โดยนับตั้งแต่หุ้นยืนที่ระดับ 0.33 บาท เมื่อวันที่ 29 มิ.ย.65

บล.เมย์แบงก์ ระบุในบทวิเคราะห์วันนี้(29 ส.ค.2565) ว่า NETBAY ทำกำไรสุทธิหลักไตรมาส 2/65 ได้ 36 ล้านบาท (ลดลง 7.1% เทียบช่วงเดียวกันของปีก่อน, โต 2.3% เทียบไตรมาสก่อนหน้า) สอดคล้องกับประมาณการของเรา โดยรายได้ไตรมาส 2/2565 อยู่ที่ 100 ล้านบาท (โต 5.4% เทียบช่วงเดียวกันของปีก่อน,โต 1.2% เทียบไตรมาสก่อนหน้า) จากการที่จีนผ่อนคลายมาตรการโควิด-19 ตั้งแต่วันที่ 1 มิ.ย. ส่งผลให้การค้านำเข้า-ส่งออกระหว่างจีนและไทยฟื้นตัว
โดยคาดว่าการเติบโตของรายได้เทียบไตรมาสก่อนหน้า จะเร่งตัวขึ้นในไตรมาส 3/2565 เนื่องจาก NETBAY จะได้รับอานิสงส์จากการที่จีนเปิดประเทศเต็มไตรมาส เมื่อเทียบกับเพียงหนึ่งเดือนใน ไตรมาส 2/2565 นอกจากนี้ยังคาดการณ์ว่าไตรมาส 3/2565 จะเป็นไตรมาสแรกที่กำไรสุทธิหลักของ NETBAY เติบโตทั้ง เทียบช่วงเดียวกันของปีก่อน และ เทียบไตรมาสก่อนหน้า นับตั้งแต่ไตรมาส 4/63 เป็นต้นมา
อีกทั้งคาดการณ์กำไรสุทธิหลักไตรมาส 4/65 ที่ 52 ล้านบาท (โต 15.2% เทียบช่วงเดียวกันของปีก่อน, โต 29.5% เทียบไตรมาสก่อนหน้า) จาก1) ปริมาณการนำเข้า-ส่งออกของไทยในช่วงไฮซีซั่น และ 2) เริ่มรับรู้รายได้จากโครงการ Digital Mailbox ของบริษัทไปรษณีย์ไทย ประเมินรายได้ไตรมาส 4/2565 ที่ 136 ล้านบาท (โต 30.1% เทียบช่วงเดียวกันของปีก่อน,โต 30.8% เทียบไตรมาสก่อนหน้า) โดย 25 ล้านบาทน่าจะมาจาก Digital Mailbox
โดยคงแนะนำ ซื้อ NETBAY ราคาเป้าหมาย 32 บาทเท่าเดิม โดยอิงจาก P/E ปี 66 ที่ 33 เท่า (ส่วนลด 10% จากค่าเฉลี่ยระยะยาว) ปัจจัยบวกที่มีแนวโน้มหนุนราคาหุ้น คือ กำไรสุทธิหลักที่แข็งแกร่งในไตรมาส 4/65 (32% ของกำไรหลักปี 65) และปี 66 (กำไรเติบโต 18.5%) ความเสี่ยงที่สำคัญ คือ ภาวะเศรษฐกิจถดถอยทั่วโลก ซึ่งอาจส่งผลให้ปริมาณการนำาเข้า-ส่งออกของไทยชะลอตัวลง ทั้งนี้ หุ้น NETBAY ซื้อขายที่ P/E ปี 66 ที่ 26.5 เท่า ซึ่งต่ำกว่าค่าเฉลี่ย 5 ปี ที่ P/E ล่วงหน้า 1 ปีที่ 36.7 เท่า ถึง 28%